
DRŽAVNI UNIVERZITET U NOVOM PAZARU

Departman: **Biomedicinskih nauka**

Studijski program: **Sport i fizičko vaspitanje**



*Predmet:* **Sport osoba sa posebnim potrebama**

Tema: **Košarka na invalidskim kolicima**

*Mentor*: *Student*:

**Doc.dr Admira Koničanin Dino Mujanovic**

**024-001**

***Novi Pazar****, 2019*

Sadržaj

[1. Uvod 3](#_Toc533094332)

[2. Istorija i pravila 3](#_Toc533094333)

[3. Pravila takmičenja 4](#_Toc533094334)

[3.1 Kolica 5](#_Toc533094335)

[3.2 Klasifikacija igrača 5](#_Toc533094336)

[3.3 Broj bodova igrača koji učestvuju 5](#_Toc533094337)

[3.4 Pravila vođenje lopte 5](#_Toc533094338)

[3.5 Proces neizmeničnog posedovanja lopte 6](#_Toc533094339)

[3.6 Tehničke greške igrača 6](#_Toc533094340)

[3.7 Zamene 6](#_Toc533094341)

[3.8 Proces bacanja (šut na koš) 6](#_Toc533094342)

[3.9 Napuštanje terena bez dozvole 7](#_Toc533094343)

[3.10 Situacija kontakta 7](#_Toc533094344)

[3.11 Pravilo 3 sekunde 7](#_Toc533094345)

[3.12 Princip vertikalnosti 8](#_Toc533094346)

[Literatura 9](#_Toc533094347)

# Uvod

Košarka u kolicima je paraolimpijski sport od prvih paraolimpijskih igara koje su održane 1960. godine u Rimu, a igra se još od sredine četrdesetih godina prošlog veka. Ovaj sport se igra prema pravilima koja su gotovo identična sa pravilima Međunarodne košarkaške federacije (FIBA). Teren je istih dimenzija, kao i visina koševa. Utakmica traje 40 minuta. Postoje specifična pravila koja se odnose na kretanje igrača, s obzirom da su takmičari u kolicima.

Košarkom u kolicima se može baviti bilo koja osoba sa invaliditetom i nije neophodno da je invaliditet takav da takmičar koristi kolica i u svakodnevnom životu. Svaki takmičar, u zavisnosti od stepena invaliditeta, ima određen broj bodova. Bodovi se odnose na specifične zahteve košarke u kolicima i što je takmičar fizički manje sposoban da izvršava određene košarkaške veštine to je broj bodova koji on ima manji. Na parketu može da bude kombinacija takmičara takva da im je ukupan maksimalan broj bodova 14.0, što obezbeđuje da u timu u svakom momentu učestvuju osobe sa različitim stepenom invaliditeta. Smisao ovog pravila je da se u igru ravnopravno uključe osobe sa većim stepenom invaliditeta.

# Istorija i pravila

Košarka na invalidskim kolicima je igra koja je ineresantna isto kao i košarkaka zdravih sporista. Kako? Brzinom,sudarima,padovima,tehnikom vođenja lopte. Vidite i razmislite čime još i ako ste vi neinvalid, probajte da ubacite loptu kroz obruč iz sedećeg položaja. Nezaboravimo, neinvalidima je korisno baviti se košarkom na invalidskim kolicima, u cilju razvoja muskulature ruku.

Kod čoveka koji je zadobio traumu u predelu kičmene moždine ili preživeo amputaciju nogu, vrlo je važno da prođe ne samo fizičku rehabilitaciju već i psihološku. Košarka na invalidskim kolicima doprinosi i fizičkoj rehabiliaciji, uključujući u sebe oporavak u ovoj ili onoj meri iygubljenih funkcija organa a takođe i podizanje kompenzatornih mehanizama od stane drugih organa i sisema, ali i psihološku rehabilitaciju, predpostavljajući voljnu mobilizaciju spremnosti za rad i angažovanje uopšte.

Košarka na invalidskim kolicima se pojavila 1946 godine u SŠA. Bivši košarkaši (i ne samo košarkaši), u vreme Drugog svetskog rata, dobili su ozbiljne povrede i sakaćenja na polju svojih mogućnosti, nisu hteli da se odvoje od voljene igre i izmislili su svoju košarku.

Danas se ova igra upražnjava više od 80 zemalja. Ukupno je registrovano oko 25 hiljada osoba. Međunarodna federacija košarke na invalidskim kolicima (IWBF) sprovodi različita sportska takmičenj: Šampionat sveta na 4 godine; godišnji turniri klupskih ekipa; zonska takmičenja (jedan do dva puta godišnje) i slično. Košarka na invalidskim kolicima ulazi u program paraolimpijskih igara u momentu sprovođenja prvih takvih takmičenja invalida u Rimu 1960. godine.

Treba obratiti pažnju, da prisutnost gvoždja (kolica) i povećavanje brzine povećava verovatnost zadobijanja povreda. Naša saznanja ukazuju da u našoj ekipi dva igrača pri padu su slomila butnu kost.

# Pravila takmičenja

Košarka na invalidskim kolicima se bazira na pravilima utvrdjenim od strane Međunarodne federacije košarke.

Osnovne razlike se baziraju na sledećem:

* Kolica
* Klasifikacija igrača
* Broj bodova igrača koji učestvuju
* Pravila vođenja takmičenja
* Proces neizmeničnog posedovanja lopte
* Tehnički faul igrača
* Zamena
* Proces bacanja
* Napuštanje borilišta bez odluke
* Situacije kontakta
* Pravilo tri sekunde
* Princip vertikalnosti

## 3.1 Kolica

Obaveza sudije je da kontrolišu da li kolica odgovaraju određenim dopustivim razmerama, jer se ona smatraju sastavnim delom igrača i koliko ona, uzimajući u obzir težinu igrača odgovaraju. Nedovoljna usaglašenost sa datim pravilom dovodi do nedozvoljavanja da kolica učestvuju u igri.

Utvrđivanje ovog zahteva odnosi se na: ivicu, papučice, maksimalnu visinu kolica, razmere velikih točkova, manjih rolajućih, podlaktica, odsustvo upravljajućih mehanizama.

## Klasifikacija igrača

Klasifikacija igrača podleže komisiji za klasifikaciju igrača i IWBF i moraju odgovarati sledećim brojevima: 1,0; 1,5; 2,0; 2,5; 3,0; 3,5; 4,0; 4,5. Niže vrednosti bodova odnosi se na igrače sa najvećim stepenom invalidnosti, igrači sa većim vrednostima bodova su sa najmanjim stepenom invalidnosti. Ostali bodovi koji odgovaraju promenljivim stepenima invalidnosti utvrđuje komisija.

## Broj bodova igrača koji učestvuju

Za vreme igre u ekipi koja je na terenu, ne mogu istovremeno učestvovati igrači čiji zbir bodova prelazi 14. Ukoliko u bilo koje vreme igre zbir bodova igrača pređe 14 dodeljuje se tehnička greška treneru i on je dužan da istovremeno promeni sastav dovodeći zbir bodova na dozvoljen nivo. Kartoni igrača se nalaze kod sudije za stolom u cilju provere klasifikacije igrača i ukupnog zbira bodova igrača koji su u igri.

## Pravila vođenje lopte

Vođenje lopte počinje onog trenutka kada igrač uspostavi kontrolu nad loptom na terenu, tog trenutka pomera kolica i vodi loptu, ili neizmenično pomera kolica i vodi loptu. Lopta mora da se nalazi na krugu za vreme pomeranje kolica, a jedan ili dva guranja kolica moraju da budu praćenja jednim ili sa više udaraca loptom o pod.

## Proces neizmeničnog posedovanja lopte

Početak svakog dela igre počinje podbacivanjem lopte. Ekipa, koja ne izbori kontrolu nad loptom posle podbacivanja, počinje proces neizmeničnog poseda lopte. Sva naredna ubacivanja događaju se iza granice-linije terena preko puta produžetka najduže linije slobodnog bacanja ili u produžetku centralne linije preko puta zapisničkog stola, u zavisnosti od toga gde je nastao prekršaj.

## Tehničke greške igrača

Najvažnija nepoštovanja pravila igrača u kolicima koja su povezana sa tehničkim greškama su: napuštanje terena, izlazak iz kolica, podizanje oba točka od podloge, podizanje stopala sa podnožja, korišćenje bilo kog dela donjih ekstrimiteta, da bi pomogli sebi u zaustavljanju ili promeni smera kretanja kolica i sve ono što dovodi do nepravedne prednosti igrača.

## Zamene

Zamena igrača koji izvodi slobodno bacanju ili u bilo kojem drugom slučaju obavlja se u skladu sa ukupnim brojem bodova. Primenjuju se sva pravila FIBA, uz poštovanje maksimalno 14-to bodovnog klasifikacionog pravila. Ako ekipa, pri izvođenju slobodnog bacanja, obavi nekoliko zamena u cilju sačuvanja 14 bodovno ograničenje, u tom slučaju i protivnička ekipa može da izvede nekoliko zamena u cilju suprostavljanja igračima koji su ušli u igru.

## Proces bacanja (šut na koš)

Pravila IWBF propisuju da proces šuta na koš uključuje proces prikaza ili sam prikaz. Saglasno propisu to označava položaj ruke igrača koji šutira, tako da se dlan u potpunosti ili delimično okreće na gore pri pripremanju šuta ili izbacivanju lopte iz ruku u smeru koša. Pri tom je važno razmotriti, da igrači sa različitim sposobnostima šutiraju ili izbacuju loptu iz ruku na različite načine. Na primer igrač sa najmanje bodova, može šutirati sakrivenim načinom, za razliku od visokokvalifikovanih igrača koji šutiraju na tradicionalni način.

## Napuštanje terena bez dozvole

Napuštanje terena igrača košarke u kolicima se dešavaju daleko češće nego u običnoj košarci. Tehnička greška dodeljuje se kada igrač pokuša da dobije nepravednu prednost. Ukoliko ekipa koja napada krši ovo pravilo prvi put, tada sudija mora da registruje prekršaj ( gubljenje lopte) i upozori kapitena kažnjene ekipe. Upozorenje važi za celu ekipu u toku preostalog dela igre i dovodi do dodele tehničke greške za sledeći sličan prekršaj.

## Situacija kontakta

Principi kontakta FIBA su u skladu sa sledećim pravilima:

* Kretanje igrača;
* Odbrambeni igrač mora da bude vidljiv da bi se našao na putu napadača;
* Princip vremena i rastojanja pravilnog položaja pri odbrani strogo pojačani;
* Iskusne sudije koje sude utakmicu košarke invalida na kolicima, neće dozvoliti da jačina zvuka koji se stvara pri kontaktu da utiče na donošenje odluke

## Pravilo 3 sekunde

Dimenzije kolica igrača omogućavaju da ih često zaustavljaju suparnici pri pokušaju da uspore kretanje. Ukoliko se ovo dešava sudije imaju pravo da se uzdrže od sviranja prekršaja do trenutka dok igrač pokušava da se odvoji. Istovremeno odbrambeni igrač može biti kažnjen ličnom greškom za zadržavanje svojih kolica. Veoma bitno razlika u pravilima 3 sekunde je činjenica, da napadač ne sme da se nalazi u ograničenoj zoni dok lopta ne bude predana igraču koji šutira van granice terena.

## Princip vertikalnosti

Svaki igrač ima pravo na svoj prostor (cilindar) u igri na terenu. Ovaj prostor zauzimaju kolica i trup igrača u vertikalno sedećem položaju. Ukoliko u procesu šuta odbrambeni igrač ulazi u prostor igrača koji šutira u tom slučaju izazove kontakt sa njegovom rukom, telom ili kolicima to će dovesti do dodeljivanja lične greške. Ovo se kažnjava iz razloga što se smatra da igrač koji je pomeren kontaktom iz svog početnog položaja u kolicima nije sposoban da precizno baci loptu, što je u suštini zabluda. Samo u izuzetnim slučajevima igrači ne mogu da se vrate u svoj prvobitni položaj u kolicima. Ni u kom slučaju sudije ne smeju pomagati u uspostavljanju položaju igrača. Ukoliko igrač zaista ispadne iz kolica i to neposredno utiče na igru, u tom slučaju sudije imaju prava da zaustave igre i dozvole košarkašu da se vrati u prvobitni položaj. Ako igrač koji je pao ne učestvuje neposredno u igri to sudije moraju da se uzdrže od sviranja do prekida igre.

* U cilju daljeg razvoja košarke na kolicima, potkomitet Tehničke komisije razmatra predlog Brazilske federacije košarke na kolicima o promeni pravila vođenja lopte i napravi ih bližim opredeljenjima FIBA i svetskim standardima. Ukoliko ovaj predlog bude usvojen od strane Kongresa, to će dovesti do osetnog uticaja na poboljšanje igre košarke na kolicima.



# Literatura

1. <http://www.paralympic.rs/sportovi/kosarka-u-kolicima>
2. Enciklopedija fizičke kulture, Jugoslovenski leksikografski zavod, Zagreb, 1975.
3. Ratomir Đurašković, Dobrica Živković, Sport osoba sa posebnim potrebama, Niš, 2009.
4. http://www.belami.rs/kosarka-na-tockovima/